****

**OBČINA KIDRIČEVO**

Župan

Kopališka ul. 14

2325 Kidričevo

Štev. 007-5/2023

Datum, 5.12.2023

V skladu s 84. členom Poslovnika občinskega sveta Občine Kidričevo (Uradno glasilo slovenskih občin, št. 36/17 in 16/18) podajam stališča do pripomb iz javne obravnave proračuna Občine Kidričevo za leto 2024.

V času javne obravnave proračuna Občine Kiričevo za leto 2024 so bile podane pobude:

1. **Svetniška skupina SD**
   * **Uvedba PARTICIPATIVNEGA PRORAČUNA**

Po vzoru drugih občin, recimo Hajdina, Majšperk, Ptuj predlagamo, da se v proračun za leto 2024 doda posebna postavka za participativni proračun v minimalni višini 30.000 EUR. V svetniški SD menimo, da so sredstva v predlogu proračuna 2024, ki je v javni obravnavi, porazdeljena neenakomerno, v korist določenim krajem, nekateri kraji pa so iz predloga proračuna izostali. Pogrešamo predvsem projekte, oziroma investicije, ki so dejansko odraz potreb, oziroma želja občank in občanov in ne projekte, ki si je zamislil ožji krog ljudi in ki na koncu nimajo nobene dodane vrednosti, oziroma ni nikogar, ki bi nad projekti bdel in jih napolnil s potrebnimi vsebinami, ki bi privabile občanke in občane. Participativni proračun uvajajo številne občine po Sloveniji, je progresiven projekt naprednih, modernih občin. Predlagamo, da se posebna postavka v okviru participativnega proračuna nameni tudi za projekte mladih.

**Pripomba se ne upošteva.**

Občina sprejema pobude preko zborov občanov in krajevnih odborov. Zbrane pobude se pregledajo in preverijo možnosti pridobitve drugih virov financiranja. V preteklosti se je večina pobud realizirala.

* + **OBNOVA IN NAMESTITEV IGRAL**

Predlagamo povišanje postavke za 10.000 EUR, za nakup igral, tudi za tiste starejše otroke. Predlagamo postavitev ene plezalne mreže in dveh ali treh trampolinov, pri čemer naj bo en prilagojen gibalno oviranim otrokom.

**Pripomba se ne upošteva.**

V sklopu obstoječih sredstev se na letni ravni obnovi do 3 lokacije igral, kar zagotavlja sprotno obnovo le teh. Za naselje Kidričevo je na voljo tudi posebej postavka za ureditev naselja, kjer so se v letošnjem letu realizirala nabava dodatnih igral.

* + **ŠPORTNA INFRASTRUKTURA**

Predlagamo, da se v proračunu dodajo sredstva za postavitev fitnesa na prostem v Parku mladosti v Kidričevem ali pri športnem parku Aluminij. Poleg tega predlagamo tudi namestitev mize za namizni tenis in postavitev trim steze v gozdu.

**Pripomba se ne upošteva.**

Trenutno je postavljen fitnes na prostem v Učilnici v naravi. Prav tako do te lokacije vodi steza iz naselja Kidričevo. Projekt za dodatni projekt fitnesa v naravi v športnem parku Aluminij je že izdelan. V lanskem letu smo bili neuspešni na razpisu Fundacije za šport. Če bo na voljo ustrezen razpis se bomo prijavili.

* + **SREDSTVA ZA NADARJENE UČENCE**

Predlagamo povišanje postavke za sredstva za nadarjene učence za 2000 EUR. Ti si zaradi svoje nadarjenosti, znanja in dela zaslužijo več sredstev.

**Pripomba se upošteva.**

* + **OBDARITEV OTROK**

Predlagamo, da se sredstva za obdaritev otrok povišajo za 3.000 EUR.

**Pripomba se ne upošteva.**

Sredstva se namenjajo za izvedbo dogajanja v Parku pod tisočerimi zvezdami in zadoščajo na izvedbo obstoječega programa.

* + **ŽEPNINE**

Predlagamo, da se zaradi povišanega interesa znesek žepnin za dijake poviša najmanj za 5.000 EUR. Pogoj za pridobitev žepnine, naj ne bo samo članstvo v društvu na območju občine Kidričevo, ampak tudi članstvo v društvu v katerikoli občini. Nekateri dijaki se namreč šolajo in stanujejo v dijaških domovih izven občine Kidričevo in so tam člani kakšnih društev, veliko pa jih je tudi članov društev v drugih okoliških občinah.

**Pripomba se ne upošteva.**

Namen žepnine je spodbujanja delovanja v lokalnem društvu ali delovanja na področju prostovoljstva na območju občine Kidričevo.

* + **OHRANJANJE KULTURNE DEDIŠČINE**

Predlagamo, da se znesek 5.000 EUR nameni za postavitev spomenika znamenitega čebelarja Janka Pislaka.

**Pripomba se ne upošteva.**

V sklopu ureditve drevoreda v Kidričevem se bo zagotovil prostorov za postavljanja spomenikom pomembni občanov.

1. **Svetniška skupina SLS**

* **križišče pri kapeli v Spodnjih Jablanah v znesku 20.000 €**

zagotovljena sredstva v proračunu bi se uporabila v začetni fazi vsaj za pripravo projektne dokumentacije za izboljšanje prometne varnosti in preglednosti na omenjenem območju.

**Pripomba je v realizaciji.**

* **ureditev etažne lastnine na objektu v Cirkovcah v znesku 5.000 €**

priprava dokumentacije za morebitni kasnejši odkup in ureditev prostorov nad Mercatorjem, ki bodo lahko kasneje namenjeni za prostore in delovanje društev v okolici Cirkovce. Pridobit prav tako možnost izvedbe ureditve etažne lastnine in mnenje lastnikov (Mercator, Radolič)

**Pripomba se ne upošteva.**

Občina še ni prejela interesa o zanimanju za omenjen objekt.

* **rekonstrukcijo mostu na Framskem potoku v Cirkovcah v znesku 20.000 €**

zagotovljena sredstva in postavka proračunu bi služila v začetku vsaj za pridobivanje začetne projektne dokumentacije za rekonstrukcijo tega mostu, ki je v slabem in tudi nevarnem stanju s strani prometne varnosti.

**Pripomba se ne upošteva.**

S strani Direkcije za vode ni zagotovljenih sredstev za gradnjo mostu. Na državnem nivoju poteka obravnava o prenosu upravljanja vodotokov na občine. S prenosom bi se verjetno zagotovila tudi namenska sredstva za takšne namene.

* **rekonstrukcija ceste od Šikol do Spodnjega gaja v znesku 200.000 €**

ureditev in preplastitev dotrajane in močno poškodovane ceste od Šikol proti Gaju. Zaradi varnosti in povečanja prometa ob odprtju podvoza Pragersko - je le ta nujno potrebna obnove, saj je bila ob izgradnji podvoza Pragersko in kolesarske steze Občine Kidričevo še dodatno uničena in poškodovana.

**Pripomba se ne upošteva.**

Rekonstrukcija se bo zamaknila vsaj za eno leto. Želeli bi, da rekonstrukcija odseka poteka po rekonstrukciji obvoznice Pragersko, saj bo le ta cesta služila za obvoz.

* **rekonstrukcija ceste od Spodnjih jablan do križišča z cesto do Sestrž v znesku 200.000 €**

Cesta potrebna nujne rekonstrukcije in obnove od Mostu v Spodnjih Jablanah pri Gasilskem domu do priklopa na Sestrško cesto. Cesta ko takšna nudi povezavo s sosednjimivasmi insosednjo občino. Razpokan asfalt in velike udarne jame so nevarne ne samo za voznike motornih vozil., ampak tudi za ostale udeležence v prometu

**Pripomba se ne upošteva.**

V naslednjem letu odsek ni planu odbora za gospodarsko infrastrukturo.

1. **Odbor za gospodarstvo**

* Odbor za gospodarstvo predlaga prerazporeditev sredstev znotraj proračunskih postavk za gospodarstvo tako, da se

a. proračunska postavka 0411 »izobraževanje in promocijska dejavnost« črta in je 00,00 eur

b. da se poveča proračunska postavka 0419 »naložbe v podjetništvo in obrt« za 1.000 eur in je postavka 43.500,00 eur.

**Pripomba se upošteva.**

* Odbor za gospodarstvo predlaga, da se v proračunu Občine Kidričevo, za leto 2024 doda nova proračunska postavka »sodelovanje z Območno-podjetniško zbornico Ptuj« v višini 2.440,00 eur.

**Pripomba se upošteva.**

1. **Odbor za kmetijstvo**

* Dvig postavke za namakanje višini 5.000 EUR za promocijo aktivnosti namakanja.

**Pripomba se upošteva.**

1. **Odbor za varstvo okolja in požarno varnost**

* Odbor za varstvo okolja in požarno varnost predlaga, da se v proračunu Občine Kidričevo za leto 2024 zagotovijo sredstva za nakup dreves, ki bi se naj zasadila po krajih občine, v kolikor že v ta namen sredstva niso planirana v kateri drugi proračunski postavki.

**Pripomba se upošteva. Sredstva so zagotovljena na postavki urejanja javnih površin.**

Anton Leskovar;

župan

Občine Kidričevo